proxectonos/corpus_dominio_legal_administrativo_tmp huggingface dataset:
ORDE do 17 de xaneiro de 1995 pola que se designan tres vocais da comisión de selección dos participantes nos cursos para a obtención do diploma de directivo convocados mediante resolución do director da Escola Galega de Administración Pública do 16 de xaneiro de 1995.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/01/1995

O artigo 6º do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13-1-1995) polo que se regula o diploma de directivo, establece que a comisión que efectúa a selección dos aspirantes que soliciten participar no curso para a obtención do citado diploma estará integrada, entre outros membros, por tres vocais designados polo conselleiro da Presidencia e Administración Pública.
En virtude do anterior,
DISPOÑO:
Artigo único.-Designar como vocais da comisión que levará a cabo a selección dos participantes nos cinco cursos para a obtención do diploma de directivo convocados mediante resolución do director da Escola Galega de Administración Pública do 15 de xaneiro de 1995 as seguintes persoas:
-Joaquín López-Rúa Soler, director xeral da Función Pública de Galicia.
-Jaime Bouzada Romero, inspector xeral de Servicios da Xunta de Galicia.
-Francisco José Serna Gómez, director xeral-xefe da Asesoría Xurídica da Xunta de Galicia.
Santiago de Compostela, 17 de xaneiro de 1995.
Dositeo Rodríguez Rodríguez
Conselleiro da Presidencia e Administración Pública
RESOLUCIÓN do 30 de decembro de 1994 pola que se inscribe a Asociación Amigos del Camino de Santiago-Comunidad Valenciana no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 20/01/1995

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Amigos del Camino de Santiago-Comunidad Valenciana, de data 28 de decembro de 1994.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xexal de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Amigos del Camino de Santiago-Comunidad Valenciana quede inscrita no Rexistro de Entidades de Promoción do Camiño de Santiago co número 025.
Santiago de Compostela, 30 de decembro de 1994.
Víctor Manuel Vázquez Portomeñe
Conselleiro de Cultura
RESOLUCIÓN do 9 de xaneiro de 1995, da Dirección Xeral de Ordenación Educativa e Centros, pola que se lle autoriza a ampliación de unha unidade do 2º ciclo de educación infantil ó centro privado San Fermín, de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/01/1995

Examinado o expediente incoado pola titularidade do centro privado San Fermín de Vigo no que solicita a ampliación de unha unidade do 2º ciclo de educación infantil no dito centro.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que o envía cos informes emitidos pola Inspección de Educación, pola Unidade Técnica de Construccións e pola Oficina de Supervisión de Proxectos.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1.004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitario (BOE do 26) e demais disposicións complementarias.
Considerando que o devandito centro privado ten autorización ou clasificación definitiva para impartir educación preescolar.
Considerando que o Real decreto 1.004/1991 establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia deste real decreto, enténdense autorizados para poder imparti-lo segundo ciclo de educación infantil.
Esta dirección xeral resolveu:
Autorizarlle a ampliación de unha unidade do segundo ciclo de educación infantil ó centro privado que se relaciona no anexo da presente resolución, facendo constar que, para a posta en funcionamento dela, a titulación do profesorado deberá axustarse ó establecido no Real decreto 1.004/1991.
Santiago de Compostela, 9 de xaneiro de 1995.
Gerardo Muñoz Sánchez-Brunete
Director xeral de Ordenación Educativa e Centros
ANEXO QUE SE CITA
PROVINCIA DE PONTEVEDRA
Concello: Vigo.
Localidade: Vigo.
Enderezo: Travesía de Vigo, 100.
Denominación: San Fermín.
Titular: Colexio San Fermín, S.L.
Nivel: Educación Infantil 2º ciclo.
Unidades de que constaba: 2 de educación preescolar-párvulos.
Unidades novas autorizadas: 1.
Total de unidades autorizadas: 3.
CONSELLERÍA DE CULTURA,
RESOLUCIÓN do 11 de xaneiro de 1995 pola que se aproban os tipos de xuro máximos que as entidades financeiras lles aplicarán durante 1995 ós préstamos subvencionados dos convenios en vigor de axuda financeira ó sector productivo agrario.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 20/01/1995

De conformidade cos convenios de colaboración de axuda financeira ó sector productivo agrario asinados coas entidades financeiras durante os anos 1988, 1989, 1990 e 1991, os tipos de xuro dos prés
tamos subvencionados pola Xunta de Galicia que se formalizaron ó abeiro dos ditos convenios poderán optar pola modalidade de xuro variable por anos naturais.
Así mesmo, a Resolución do 17 de marzo de 1988, da Dirección Xeral de Tributos e Política Financeira (DOG nº 77, do 25 de abril de 1988) dispón que ante a evolución do mercado financeiro e a dinámica establecida nas variacións dos tipos de xuro, e co fin de adecua-lo custo dos créditos para os beneficiarios dos préstamos subvencionados ós prezos do mercado de cada ano, a Consellería de Economía e Facenda, segundo o establecido no texto dos correspondentes convenios de colaboración coas entidades financeiras, fixará dentro do primeiro trimestre de cada ano en curso, os tipos de xuro vixentes para os préstamos de cada convenio.
Visto isto, e de conformidade coas entidades financeiras asinantes dos convenios e en virtude das facultades que teño conferidas,
DISPOÑO:
Primeiro.-Os tipos de xuro máximos que se aplicarán durante o ano 1995, para os préstamos en vigor de cada convenio serán os seguintes:
Préstamos do convenio 1988: 12,67%.
Préstamos do convenio 1989: 12,30%.
Préstamos do convenio 1990: 12,80%.
Préstamos do convenio 1991: 12,80%.
Segundo.-As entidades financeiras deberán comunicarlles ós beneficiarios dos préstamos subvencionados a variación no tipo de xuro.
Santiago de Compostela, 11 de xaneiro de 1995.
José Antonio Orza Fernández
Presidente do Instituto Galego
de Promoción Económica
RESOLUCIÓN do 30 de decembro de 1994 pola que se inscribe a Asociación de Utilidad Pública para el Fomento de las Rutas Jacobeas Medievales no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 20/01/1995

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Utilidad Pública para el Fomento de las Rutas Jacobeas Medievales, de data 28 de decembro de 1994.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Utilidad Pública para el Fomento de las Rutas Jacobeas Medievales quede inscrita no Rexistro de Entidades de Promoción do Camiño de Santiago co número 023.
Santiago de Compostela, 30 de decembro de 1994.
Víctor Manuel Vázquez Portomeñe
Conselleiro de Cultura
CORRECCIÓN de erros.-Orde do 23 de decembro de 1994 pola que se aproba o plan de explotación xeral marisqueira para o ano 1995.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 20/01/1995

Advertidos erros no texto da mencionada orde publicada no DOG nº 1 do 2 de xaneiro de 1995, na versión da orde en galego é necesario realiza-la seguinte corrección:
Na páxina 25
-No artigo 4º.-Cefalópodos, onde di: «... de acordo co previsto no Decreto 262/1991, do 12 de xullo».
-Debe dicir: «... de acordo co previsto no Decreto 424/1993, do 17 de decembro.»
Así mesmo deben realizarse as seguintes correccións nas dúas versións da orde:
No artigo 6º.-Percebe, Confradía de Ribeira, onde di:
«Puntos de control: Vicouso, Sálvora, Pta. Falcoeiro, porto de Aguiño e porto de Ribeira.»
-Debe dicir:
«Puntos de control: Vicouso, Sálvora, Pta. Falcoeiro e porto de Aguiño.»
Onde di: «Puntos de venda: lonxa de Ribeira.».
Debe dicir: «Puntos de venda: lonxa de Aguiño.».
No artigo 8º.-Equinodermos; entre as confradías de Muros e Fisterra incluirase:
Plan de Ourizo da confradía de Porto do Son:
Días máximos de extracción: 134.
Puntos de control: Lonxa do Porto do Son.
Puntos de venda: Lonxa do Porto do Son.
Épocas probables de extracción: de xaneiro ó 28 de abril e de outubro ó 29 de decembro.
RESOLUCIÓN do 30 de decembro de 1994 pola que se inscribe a Asociación Internacional de Peregrinos Ave Fénix no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 20/01/1995

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Internacional de Peregrinos Ave Fénix, de data 28 de decembro de 1994.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Internacional de Peregrinos Ave Fénix quede inscrita no Rexistro de Entidades de Promoción do Camiño de Santiago co número 024.
Santiago de Compostela, 30 de decembro de 1994.
Víctor Manuel Vázquez Portomeñe
Conselleiro de Cultura
CORRECCIÓN de erros.-Orde do 9 de xaneiro de 1995 pola que se establecen liñas de actuación e estímulo á formación de mulleres naquelas profesións nas que se atopan subrepresentadas na Comunidade Autónoma de Galicia.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 17/04/1995

Advertida a omisión dos anexos correspondentes á devandita orde, publicada no DOG nº 64, do pasado 31 de marzo, cómpre publicalos a continuación:
ORDE do 16 de marzo de 1995 pola que se autoriza o carácter retribuído da realización de probas analíticas polo Centro de Transfusións de Galicia.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 17/04/1995

No Decreto 462/1990, do 20 de setembro, polo que se regula a hemodoazón-hemoterapia e os bancos de sangue en Galicia, establécese, no seu artigo 2.3º p), como función dos centros de transfusión de Galicia a realización das determinacións analíticas que estean dentro das competencias do centro e que sexan solicitadas polos hospitais incluídos no seu ámbito xeográfico de actuación.
Así mesmo, nos estatutos da Fundación Centro de Transfusión de Galicia, no seu artigo 7 s), establécese como finalidade da fundación a realización das determinacións analíticas que estean dentro das competencias do centro e que sexan solicitadas polos hospitais da área de actuación (probas de compatibilidade pretransfusional, VIH, marcadores de hepatite, anemias hemolíticas...).
Con data do 21 de marzo de 1994, o Centro de Transfusións de Galicia solicitoulle autorización a este protectorado para a prestación retribuída de servicios hemoterápicos, autorización que foi outorgada mediante resolución do conselleiro do 5 de abril de 1994 (DOG nº 75, do 20-4-1994).
Dentro das funcións de tutela e garantía, de acordo co artigo 21.2º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, correspóndelle ó protectorado concederlles autorización ás fundacións para a realización de actividades ou prestación de servicios retribuídos ós seus beneficiarios, sempre que tales actividades ou servicios sexan de interese xeral para a comunidade e as cantidades que a fundación perciba por elas non exceda do custo real do servicio ou actividade prestados.
Neste sentido, o Padroado da Fundación Centro de Transfusión de Galicia, na reunión celebrada o 23 de decembro de 1994, acordou por unanimidade a aprobación das tarifas pola realización de probas analíticas nos laboratorios do centro.
Por todo o anterior, a Consellería de Sanidade e Servicios Sociais, vista a memoria xustificativa presentada pola Fundación Centro de Transfusión de Galicia, en exercicio das atribucións previstas no artigo 21 do Decreto 248/1992, do 18 de xuño,
ACORDA:
Primeiro.-Autoriza-lo carácter retribuído da realización de probas analíticas pola Fundación Centro de Transfusión de Galicia de acordo cos importes que se determinan no anexo.
Segundo.-Dispoñe-la publicación desta orde no Diario Oficial de Galicia.
Santiago de Compostela, 16 de marzo de 1995.
José Manuel Romay Beccaría
Conselleiro de Sanidade e Servicios Sociais.
ORDE do 15 de marzo de 1995 pola que se autoriza o cambio de denominación do centro privado Compañía de María de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/04/1995

Examinado o expediente incoado por Pilar Sineiro Rodríguez, en nome e representación do Instituto Hijas de María titular do centro privado Compañía de María de Lugo, en solicitude de cambio de denominación do devandito centro.
Resultando que o expediente foi tramitado pola Delegación Provincial de Educación e Ordenación Universitaria de Lugo, que se uniron a el os documentos esixidos e que a petición foi informada favorablemente pola Inspección de Educación e pola propia delegación provincial.
Resultando que o referido centro ten a correspondente autorización para impartir ensinanzas.
Vistos o Real decreto 401/1979, do 13 de febreiro (BOE do 8 de marzo), o Real decreto 2377/1985, do 18 de decembro (BOE do 27), o Real decreto 1004/1991, do 14 de xuño (BOE do 26) e demais disposicións complementarias.
Considerando que se cumpriron neste expediente tódolos requisitos esixidos pola normativa vixente nesta materia. Esta consellería, dispón:
Autoriza-lo cambio de denominación do centro privado Compañía de María de Lugo pasando a denominarse María Auxiliadora.
O cambio de denominación non afectará ó réxime de funcionamento do centro.
Santiago de Compostela, 15 de marzo de 1995.
Juan Piñeiro Permuy
Conselleiro de Educación e Ordenación Universitaria
CORRECCIÓN de erros.-Orde do 2 de xaneiro de 1995 pola que se regulan os servicios e adxudicación de estadías nas residencias de tempo libre dependentes da Consellería de Familia, Muller e Xuventude.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 25/01/1995

Advertido erro na devandita orde publicada no Diario Oficial de Galicia nº 9, do 13 de xaneiro de 1995, cómpre face-la seguinte corrección:
Na páxina 521, ó final do anexo I, onde di: «Excma. Sra. Conselleira de Familia, Muller e Xuventude», debe dicir: «Sr/a. Director/a da Residencia de Tempo Libre de »
CORRECCIÓN de erros.-Orde do 2 de xaneiro de 1995 pola que se regulan axudas para a execución de programas de apoio ás familias polas corporacións locais.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 25/01/1995

Advertido erro na devandita orde, publicada no Diario Oficial de Galicia nº 8, do 12 de xaneiro de 1995, cómpre face-la seguinte corrección:
Na páxina 474, no punto 2 do anexo II, onde di: «Reseña-la convivencia da implantación ou mantemento, se é o caso, deste programa no concello ou comunidade... », debe dicir: «Indica-la conveniencia da implantación ou mantemento, se é o caso, deste programa no concello ou mancomunidade».
Na páxina 474, no punto 6 do anexo II, onde di: «Cualificación e educación do persoal do proxecto», debe dicir: «Cualificación e dedicación do persoal do proxecto».
CORRECCIÓN de erros.-Orde do 2 de xaneiro de 1995 pola que se establecen axudas para mantemento e promoción de actividades para entidades de iniciativa social que desenvolvan o seu labor no eido socio-familiar.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 25/01/1995

Advertido erro na devandita orde, publicada no Diario Oficial de Calicia nº 8, do 12 de xaneiro de 1995, cómpre face-la seguinte corrección:
Na páxina 488, no artigo 2º, onde di: «Poderán solicita-las subvencións reguladas na presente orde as entidades de iniciativa social...», debe dicir: «Poderán solicita-las subvencións reguladas na presente orde as entidades privadas de iniciativa social...»
Na páxina 491, no anexo I no cadro correspondente ós datos do solicitante, onde di: «Asociación», debe dicir: «Entidade»; no cadro correspondente ós datos bancarios, onde di: «Código da conta corrente», debe dicir: «Código da conta bancaria»; e no último cadro, onde di: «Sinatura do solicitante ou persoa que o representa», debe dicir: «Sinatura do representante legal da entidade».
Así mesmo, no mesmo anexo I, ó pé da solicitude, onde di: «Excma. Sra. Conselleira de Familia, Muller e Xuventude (ámbito económico), debe dicir: «Excma. Sra. Conselleira de Familia, Muller e Xuventude (ámbito autonómico)».
Na páxina 492, no anexo II, no referente ós gastos de material, onde di: «Fotocopias e repografía», debe dicir: «Fotocopias e reprografía».
CORRECCIÓN de erros.-Orde do 2 de xaneiro de 1995 pola que se regulan as axudas para mantemento de centros e servicios dedicados á atención á primeira infancia e garderías infantís laborais dependentes de entidades de iniciativa social.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 25/01/1995

Advertidos erros na devandita orde publicada no Diario Oficial de Galicia nº 8, do 12 de xaneiro de 1995, cómpre substituí-lo seguinte:
Na páxina 475, no artigo 2º.-Beneficiarios, onde di: «...Poderán solicitar estas axudas as entidades de iniciativa social que, cumprindo os obxectivos anteriores...», debe dicir: «Poderán solicitar estas axudas as entidades privadas de iniciativa social que, cumprindo os obxectivos anteriores,...»
Na páxina 476, no punto 6, onde di: «...públicos ou privados para a mema finalidade...», debe dicir: «...públicos ou privados para a mesma finalidade...»
Na páxina 476, no artigo 8º.3, onde di: «vocais: dous funcionarios da respectiva delegación...», debe dicir: «vocais: tres funcionarios da respectiva delegación...»
Substitúense as páxinas 477 e 478.
Na páxina 481, onde di: «SERVICIOS ESPECIAS PARA NENOS DE INTEGRACIÓN, debe dicir: «SERVICIOS ESPECIAIS...»
Na páxina 483, no apartado D), onde di: «NÚMERO DE MENOS», debe dicir: «NÚMERO DE NENOS».
Na páxina 486, no anexo II, onde di: «Datos do/da preceptor/a», debe dicir: «Datos do/da perceptor/a».
CORRECCIÓN de erros.-Orde do 2 de xaneiro de 1995 pola que se establece a ordenación dos establecementos de turismo rural.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 11/04/1995

Advertidos erros na devandita orde, publicada no Diario Oficial de Galicia nº 37, do pasado 22 de febreiro, cómpre face-las seguintes correccións:
-Na páxina 1.468, columna esquerda, no último parágrafo da exposición de motivos, onde di: « ... na Lei 1/1993, do 22 de febreiro ... », debe dicir: « ... na Lei 1/1983, do 22 de febreiro ... ».
-Na páxina 1.469, columna esquerda, apartado 8, onde di: «... clients ... », debe dicir: «... clientes ... ».
-Na páxina 1.469, columna dereita, apartado 7, onde di: «... Tanto as dependencisa de uso xeral para os clients ... », debe dicir: « ... Tanto as dependencias de uso xeral para os clientes ... ».
CONSELLERÍA DE XUSTIZA, INTERIOR E RELACIÓNS
LABORAIS
CORRECCIÓN de erros.-Resolución do 12 de decembro de 1994, da Dirección Xeral de Relacións Laborais, pola que se fai público o depósito da escritura de constitución da entidade Federación de Empresas Cooperativas Sinerxia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 25/01/1995

Advertido erro na citada resolución, publicada no DOG nº 1, do luns 2 de xaneiro de 1995, cómpre face-la oportuna corrección:
Na páxina 30, última liña, onde di: «...9-SCTA», debe dicir: «...8-SCTA».
CORRECCIÓN de erros.-Orde do 2 de xaneiro de 1995 pola que se regulan as axudas para investimento en centros e servicios dedicados á atención á primeira infancia e garderías infantís laborais dependentes de entidades de iniciativa social.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 25/01/1995

Advertidos erros na devandita orde publicada no Diario Oficial de Galicia nº 9, do 13 de xaneiro de 1995, cómpre substituí-lo seguinte:
Na páxina 514, no artigo 2º.-Beneficiarios, onde di: «Poderán solicitar estas axudas as entidades de iniciativa social que desenvolven as súas actividades na Comunidade Autónoma...», debe dicir: «Poderán solicitar estas axudas as entidades privadas de iniciativa social que desenvolven as súas actividades na Comunidade Autónoma...»
Na páxina 515, no derradeiro parágrafo do artigo 9º, onde di: « ...250.000 pts. deberán presentarantes do seu cobro...», debe dicir: «...250.000 pts., deberán presentar antes do seu cobro...»
Na páxina 516, no anexo I, no recadro do procedemento, onde di: «Axudas para investimento en centros e servicios... dependentes de asociacións ou entidades de iniciativa social», debe dicir: «Axudas para investimento en centros e servicios... dependentes de entidades de iniciativa social».
Na páxina 518, no anexo II, onde di: «Datos do/da preceptor/a», debe dicir: «Datos do/da perceptor/a».
RESOLUCIÓN do 9 de agosto de 1994, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente A.T. 194/1993).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 25/01/1995

Visto o expediente incoado nesta delegación provincial por instancia de Tubasa, S.A., con domicilio en Vigo, no que solicita autorización para instalar
unha L.M.T. e un C.T. en Agudelo, concello de Barro, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude,
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes,
RESOLVEU:
Autorizar a Tubasa, S.A. a instalación dunha L.M.T. e un C.T. en Agudelo, concello de Barro.
Esta autorización non supón a aprobación do proxecto.
Pontevedra, 9 de agosto de 1994.
Ramón Álvarez Abad
Delegado provincial de Pontevedra
CORRECCIÓN de erros.-Orde do 22 de decembro de 1994 pola que se establecen axudas individuais para o tratamento de drogodependencias en comunidades terapéuticas.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 25/01/1995

Advertidos erros na sinatura da citada orde, publicada no DOG nº 1, do 2 de xaneiro de 1995, cómpre face-la seguinte rectificación. Na páxina 19, nas dúas últimas liñas, onde di:
«Alberto Núñez Feijoo
Secretario Xeral de Servicios Sociais».
Debe dicir:
«José Manuel Romay Beccaría
Conselleiro de Sanidade e Servicios Sociais».
RESOLUCIÓN do 14 de marzo de 1995 pola que se inscribe a Asociación Cultural Montecelo no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 06/04/1995

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural Montecelo, do 23 de febreiro de 1995.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Cultural Montecelo quede inscrita no Rexistro de Entidades de Promoción do Camiño de Santiago co número 039.
Santiago de Compostela, 14 de marzo de 1995.
Víctor Manuel Vázquez Protomeñe
Conselleiro de Cultura
CORRECCIÓN de erros.-Orde do 7 de marzo de 1995 pola que se aproban as características técnicas do papel de oficio para a Administración de xustiza na Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 06/04/1995

Advertido erro na Orde do 7 de marzo de 1995 pola que se aproban as características técnicas do papel de oficio da Administración de xustiza na Comunidade Autónoma de Galicia, publicada no DOG nº 62, do 29 de marzo de 1995, cómpre face-la seguinte corrección:
No artigo 6º, onde di: «As delegacións provinciais da Consellería de Xustiza e Interior, durante o mes de xuño de cada exercicio, unha avaliación da utilización do papel de oficio no transcurso do ano anterior, co fin de elaborar melloras que faciliten a eficacia e eficiencia do correspondente gasto xudicial», debe dicir: «As delegacións provinciais da Consellería de Xustiza, Interior e Relacións Laborais enviarán á Dirección Xeral de Xustiza e Interior,
durante o mes de xuño de cada exercicio, unha avaliación da utilización do papel de oficio no transcurso do ano anterior; co fin de elaborar melloras que faciliten a eficacia e eficiencia do correspondente gasto xudicial».
DECRETO 92/1995, do 31 de marzo, polo que se dispón que cese Juan Luis Pedrosa Fernández, como director xeral de Marisqueo e Acuicultura.
CONSELLERÍA DE PESCA, MARISQUEO E ACUICULTURA — II. AUTORIDADES E PERSOAL — 03/04/1995

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Pesca, Marisqueo e Acuicultura e logo de deliberación do Consello da Xunta de Galicia na súa reunión do día trinta e un de marzo de mil novecentos noventa e cinco,
DISPOÑO:
Que cese, por petición propia, Juan Luis Pedrosa Femández, como director xeral de Marisqueo e Acuicultura, agradecéndolle os servicios prestados.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, trinta e un de marzo de mil novecentos noventa e cinco.
Manuel Fraga Iribarne
Presidente
Juan Caamaño Cebreiro
Conselleiro de Pesca, Marisqueo e Acuicultura
DECRETO 91/1995, do 31 de marzo, polo que se dispón que cese Amancio Landín Jaráiz, como delegado territorial da Consellería de Pesca, Marisqueo e Acuicultura en Vigo (Pontevedra).
CONSELLERÍA DE PESCA, MARISQUEO E ACUICULTURA — II. AUTORIDADES E PERSOAL — 03/04/1995

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Pesca, Marisqueo e Acuicultura e logo de deliberación do Consello da Xunta de Galicia na súa reunión do día trinta e un de marzo de mil novecentos noventa e cinco,
DISPOÑO:
Que cese, por pase a outro destino, Amancio Landín Jaráiz, como delegado territorial da Consellería de Pesca, Marisqueo e Acuicultura en Vigo (Pontevedra), agradecéndolle os servicios prestados.
Disposición derradeira
O presente decreto entrará en vigor o mesmo día da dita publicación no Diario Oficial de Galicia.
Santiago de Compostela, trinta e un de marzo de mil novecentos noventa e cinco.
Manuel Fraga Iribarne
Presidente
Juan Caamaño Cebreiro
Conselleiro de Pesca, Marisqueo e Acuicultura
DECRETO 93/1995, do 31 de marzo, polo que se dispón que cese, por petición propia, José Santiago Camba Bouzas, como director xeral de Xuventude.
CONSELLERÍA DE FAMILIA, MULLER E XUVENTUDE — II. AUTORIDADES E PERSOAL — 03/04/1995

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta da conselleira de Familia, Muller e Xuventude e logo de deliberación do Consello da Xunta de Galicia na súa reunión do día trinta e un de marzo de mil novecentos noventa e cinco,
DISPOÑO:
Que cese, por petición propia, José Santiago Camba Bouzas, como director xeral de Xuventude da Consellería de Familia, Muller e Xuventude, agradecéndolle os servicios prestados.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, trinta e un de marzo de mil novecentos noventa e cinco.
Manuel Fraga Iribarne
Presidente
Manuela López Besteiro
Conselleira de Familia, Muller e Xuventude
RESOLUCIÓN do 7 de marzo de 1995, da Delegación Provincial de Lugo, pola que se dispón a inscrición no rexistro e publicación no Diario Oficial de Galicia da revisión do convenio colectivo de ámbito provincial para o sector da industria da ebanistería e afíns.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/04/1995

Visto o texto da revisión do convenio colectivo para o sector da industria da ebanistería e afíns (código 2700245) da provincia de Lugo, asinado o 6 de febreiro de 1995, polas representacións da asociación de empresarios do sector e das centrais sindicais CC.OO., UGT, CIG e USO e, de conformidade co disposto no artigo 90, apartados 2 e 3 da Lei 8/1980, do 10 de marzo, do Estatuto dos traballadores e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial,
ACORDA:
Primeiro.-Ordena-la inscrición da revisión do citado convenio colectivo no rexistro de convenios desta delegación, así como o seu depósito.
Segundo-Remiti-lo texto da revisión do citado convenio colectivo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 7 de marzo de 1995.
Manuel Bande Díaz
Delegado provincial de Lugo
ACTA
Asistentes.
Pola asociación empresarial:
Ángel Herrnida Seivane.
Julio Moure López.
Manuel López Insua.
Gonzalo Expósito Chorén.
José Manuel López Barreal.
Mª José Muñoz Rodríguez.
Mª Jesús Pena Montouto.
Polas centrais sindicais:
CC.OO (2)
Miguel Mendoza Sánchez.
Emeterio Paramo Ponton.
UGT (2)
Jesús Darriba Burgo
Luis Castro Varela.
CIG (2)
Xesús A. Barreiro Núñez.
Mª Carmen Antas Pérez.
USO (1)
Jesús Cantero Pérez.
En Lugo, sendos as 18 horas do día 6 de febreiro de 1995, reúnense nos locais da CEL as persoas á marxe relacionadas, todas elas integrantes da Comisión Mixta Paritaria prevista no artigo 3 do vixente convenio colectivo da ebanistería e afíns da provincia de Lugo, co obxecto de proceder á aplicación da cláusula de revisión salarial prevista no segundo parágrafo do artigo 11, así como a elaboración da táboa salarial, que terá vixencia desde o 1 de xaneiro ó 31 de decembro de 1995, conforme o previsto no artigo 11.bis.
Despois das deliberacións pertinentes, acórdase por unanimidade aproba-la táboa salarial anexa, que entrará en vigor durante o ano 1995.
Acórdase, así mesmo, remiti-la presente acta á autoridade laboral pertinente para efectos da súa aprobación e publicación.
E non habendo máis asuntos que tratar levántase a sesión no lugar e data indicados.
Revisión convenio de ebanistería para o ano 1995
Revisión salarios 1994: 0,3%.
Táboa salarial base o 31-12-1994 (unha vez aplicada a revisión prevista no artículo 11)
RESOLUCIÓN do 24 de febreiro de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente número 4213 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/04/1995

Visto o expediente incoado nesta delegación provincial por instancia de Eléctrica de Valdriz, con domicilio na Coruña, en solicitude de autorización para instalar electrificación de Moscán, no concello do Páramo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Eléctrica de Valdriz, a instalación de liña media tensión aérea a 20 kV, con conductor LA-56, con postes de formigón, derivación a C.T. Moreira, para mellora da subministración no lugar de Moscán (2ª fase), no concello do Páramo.
Esta autorización non supón a aprobación do proxecto.
Lugo, 24 de febreiro de 1995.
Jesús Bendaña Suárez
Delegado provincial de Lugo
RESOLUCIÓN do 6 de febreiro de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente número 4149 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/04/1995

Visto o expediente incoado nesta delegación provincial por instancia de Barras Eléctricas Galaico-Asturianas, S.A. (BEGASA), con domicilio en Lugo , en solicitude de autorización para instalar L.M.T. e C.T. para Talleres Ambla en Barcia-Muxa (Lugo), e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Barras Eléctricas Galaico-Asturianas, S.A. (BEGASA), a instalación de liña de media tensión a 20 kV, con apoios de formigón e torres metálicas, con conductor LA-30, cunha lonxitude de 100 metros. Centro de transformación á intemperie de 50 kVA, sobre torre metálica ó final da liña de media tensión en Lugo.
Esta autorización non supón a aprobación do proxecto.
Lugo, 6 de febreiro de 1995.
Jesús Bendaña Suárez
Delegado provincial de Lugo
ORDE do 13 de febreiro de 1995 pola que se recoñece a escola de ocio e tempo libre Portodemouros.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 11/04/1995

0 Decreto 77/1991, do 7 de marzo, que regula o recoñecemento das escolas de tempo libre, establece no seu artigo 2 que o recoñecemento das esco
las de tempo libre e a aprobación dos seus programas de actuación, lle corresponde ó conselleiro de Cultura e Xuventude.
O Decreto 287/1993, do 10 de decembro, que establece a estructura orgánica da Xunta de Galicia, atribúelle a competencia en materia de Xuventude á Consellería de Familia, Muller e Xuventude, polo que as competencias sinaladas no Decreto 77/1991, de recoñecemento das ditas escolas, lle corresponde á Consellería de Familia, Muller e Xuventude.
Examinando o expediente promovido por Jesús García Vázquez, en nome e representación do Grupo de Desarrollo Rural Portodemouros, no que solicita o recoñecemento e a aprobación dos programas de actuación da escola de ocio e tempo libre Portodemouros, a Dirección Xeral de Xuventude efectúa proposta favorable ó recoñecemento solicitado, por ser conforme coa lexislación vixente, vistas as normas reguladoras desta materia (Decreto 77/1991, do 7 de marzo e orde da Consellería de Cultura e Xuventude do 15 de marzo de 1991). Por todo isto,
DISPOÑO:
Primeiro.-Recoñecerlle á escola de ocio e tempo libre Portodemouros a condición de escola de tempo libre aprobando os programas de formación propostos para os niveis primeiro (monitores/as de actividades de tempo libre, especialistas en aire libre e natureza e medio ambiente) e segundo (directores/as de actividades de tempo libre e directores/as de campos de traballo) fixados no Decreto 77/1991, do 7 de marzo.
Segundo.-Ordena-la inscrición da escola de ocio e tempo libre Portodemouros no Rexistro de Escolas de Tempo Libre dependente da Dirección Xeral de Xuventude, correspondéndolle o número G15.
Terceiro.-A Consellería de Familia, Muller e Xuventude expedirá os títulos acreditativos correspondentes ás ensinanzas impartidas pola escola de ocio e tempo libre Portodemouros, sempre de acordo co establecido no Decreto 77/1991, do 7 de marzo, quedando esta supeditada á supervisión e inspección ordenadas no artigo 9 do decreto.
Santiago de Compostela, 13 de febreiro de 1995.
Manuela López Besteiro
Conselleira de Familia, Muller e Xuventude
RESOLUCIÓN do 6 de febreiro de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente número 4041 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/04/1995

Visto o expediente incoado nesta delegación provincia por instancia de Eléctrica de Valdriz, con domicilio na Coruña, en solicitude de autorización para instalar mellora da subministración en Moscán, concello do Páramo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu;
Autorizar a Eléctrica de Valdriz, a instalación de rede de baixa tensión, 380/220 V, con apoios de formigón en Moscán, concello do Páramo.
Esta autorización non supón a aprobación do proxecto.
Lugo, 6 de febreiro de 1995.
Jesús Bendaña Suárez
Delegado provincial de Lugo
RESOLUCIÓN do 17 de xaneiro de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente número 4184 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/04/1995

Visto o expediente incoado na sección de industria desta delegación provincial por petición de Barras Eléctricas Galaico-Asturianas, S.A. (BEGASA), con domicilio en Lugo, rúa Ciudade de Viveiro, 4-1º, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2634/1980, do 31 de xullo, sobre transferencia de competencias da Administración do Estado á Xunta de Galicia en materia de industria.
Esta delegación provincial resolveu autorizar a Barras Eléctricas Galaico-Asturianas, S.A. (BEGASA) a instalación eléctrica que ten como características principais as seguintes: liña media tensión a 20 kV, con conductor LA-56, sobre apoios metálicos, cunha lonxitude de 336 metros. Centro transformación de 100 kVA, 20.000, 380-220 V. Rede de baixa tensión con conductores R.Z.-25, R.Z.-50 e R.Z.-95, con apoios de formigón, no concello de Outeiro de Rei. Reelectrificación de Taboi.
Declarar a utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e o seu regulamento de aplicación, do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trá
mites que se sinalan no capítulo IV do citado Decreto 2617/1966, do 20 de outubro.
Lugo, 17 de xaneiro de 1995.
Jesús Bendaña Suárez
Delegado provincial de Lugo
RESOLUCIÓN do 24 de febreiro de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente número 4215 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/04/1995

Visto o expediente incoado nesta delegación provincial por instancia de Eléctrica de Valdriz, con domicilio na Coruña, en solicitude de autorización para instalar reelectrificación da Pobra de San Xulián-Láncara, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Eléctrica de Valdriz, a instalación de rede de baixa tensión, 380/220 V, en apoios de formigón, sección de cable 3x95 Al/54,6 e 3x50/54,6-3x25/54,6, con illamento seco de PVC-0,6/1 kV, de tipo R.Z., para mellora do servicio na Pobra de San Xulián-Láncara.
Esta autorización non supón a aprobación do proxecto.
Lugo, 24 de febreiro de 1995.
Jesús Bendaña Suárez
Delegado provincial de Lugo
RESOLUCIÓN do 24 de febreiro de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente número 4216 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/04/1995

Visto o expediente incoado nesta delegación provincial por instancia de Eléctrica de Valdriz, con domicilio na Coruña, en solicitude de autorización para reelectrificación de Santa Cruz e Albaredo-0 Páramo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Eléctrica de Valdriz, a instalación de rede de baixa tensión, 380/220 V, en apoios de formigón, sección de cable 3x95 Al/54,6 e 3x25/54,6 para dar servicio os lugares de Santa Cruz e Albaredo, no concello do Páramo.
Esta autorización non supón a aprobación do proxecto.
Lugo, 24 de febreiro de 1995.
Jesús Bendaña Suárez
Delegado provincial de Lugo
RESOLUCIÓN do 6 de febreiro de 1995 da Delegación Provincial de Lugo, pola que se autoriza o establecemento da instalación eléctrica que se cita. (Expediente número 4040 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/04/1995

Visto o expediente incoado nesta delegación provincial por instancia de Eléctrica de Valdriz, con domicilio na Coruña, en solicitude de autorización para instalar mellora da subministración en Santa Cruz, concello do Páramo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Eléctrica de Valdriz, a instalación de rede de baixa tensión, 380/220 V, con apoios de formigón en Sta. Cruz, concello do Páramo.
Esta autorización non supón a aprobación do proxecto.
Lugo, 6 de febreiro de 1995.
Jesús Bendaña Suárez
Delegado provincial de Lugo
RESOLUCIÓN do 27 de marzo de 1995 pola que se anuncia a celebración dunha xornada de estudio sobre Rafael Dieste González.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 03/04/1995

En execución do Plan de actividades da EGAP para o ano 1995 e do previsto no Decreto 9/1995, do 12 de xaneiro, polo que se declara 1995 Ano de Rafael Dieste González, a EGAP anuncia a celebración dunha xornada de estudio sobre este escritor galego comprometido co seu país, que se celebrará conforme as seguintes bases:
1. Obxectivos.
Con motivo de declara-la Real Academia Galega o Día das Letras Galegas de 1995 dedicado a Rafael Dieste González, a EGAP súmase, como institución pública galega, á homenaxe deste escritor, organizando unha xornada de estudio sobre a súa obra e unha viaxe de interese cultural.
2. Destinatarios.
En cada unha das xornadas poderá participa-lo persoal das administracións públicas e calquera outra persoa interesada. Á viaxe cultural terá acceso o persoal de Administración da Xunta de Galicia (ata 40 persoas), tendo preferencia o que acredite ter asistido á xornada de estudio nunha das localidades nas que se celebren.
3. Desenvolvemento.
3.1. Duración: 2 horas, 30 minutos.
3.2. Lugares, datas, horario.
-Ferrol (Casino. de Ferrol. Real 100): 15 de maio, de 18 a 19.30 horas.
-Pontevedra (Museo Provincial de Pontevedra. Pasantería, 10): 16 de maio, de 20 a 21 horas.
3.3. Prazas: limitadas á capacidade dos locais.
4. Contido.
-1º día: mesa redonda sobre a súa vida e obra.
-Día 17 de maio: viaxe a Rianxo, lugar onde se celebran os actos oficiais organizados. pola Real Academia Galega. Saída da Coruña. (Praza do Obelisco), ás 8 horas e da EGAP ás 10 horas.
5. Inscrición.
-Lugar de presentación de solicitudes: rexistro xeral da EGAP. Polígono das Fontiñas, rúa de Madrid, 2, 4, 15703 Santiago de Compostela.
-Forma de envío: por correo ó enderezo anterior ou por fax ó número (981) 57 15 40.
-Prazo: remata o 28 de abril.
6. Información.
Servicio de Estudios, Investigación e Publicacións. Teléfono (981) 57 08 00.
Santiago de Compostela, 27 de marzo de 1995.
Jaime Rodríguez-Arana Muñoz
Director da Escola Galega de Administración
Pública
RESOLUCIÓN do 9 de febreiro de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente número 3.992-A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/04/1995

Visto o expediente incoado na sección de industria desta delegación provincial por petición de Barras Eléctricas Galaico-Asturianas, S.A., con domicilio en Lugo, Cidade de Viveiro, 4, no que solicita autorización e, declaración de utilidade pública para o establecemento dunha instalación eléctrica de
media tensión, e cumpridos os trámites regulamentarios ordenados no capítulo III do Decreto 2.617/1966, sobre autorización de instalacións eléctricas, e no capítulo III do regulamento aprobado polo Decreto 2.619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2.634/1980, do 31 de xullo, sobre transferencia de competencia da Administración do Estado á Xunta de Galicia en materia de industria, esta delegación provincial resolveu,
Autorizar a Barras Eléctricas Galaico-Asturianas, S.A. a instalación eléctrica que ten como características principais as seguintes:
Liña de media tensión 20 kV, orixe na L.M.T. ó C.T. Forno e final nos centros de Forno e Panceira, cunhas lonxitudes de 15 metros a de Franco e 650 metros a de Panceira, conductores LA-56, apoios de formigón e torres metálicas. Centros de transformación de 50 kVA en Forno e Panceira, 20.000-10.000, 380/220 V, torre metálica. Redes de baixa tensión, apoios de formigón e conductores R.Z.-150-95-50-25, para a mellora da subministración no concello de Vilalba.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e o seu regulamento de aplicación, do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2.617/1966, do 20 de outubro.
Lugo, 9 de febreiro de 1995.
Jesús Bendaña Suárez
Delegado provincial de Lugo